MINT แย้มเจรจาซื้อ “NH Hotel” จากเบอร์หนึ่ง “HNA Group” ตอกย้ำแผนเข้าฮุบหุ้น30%
MINT แย้มเจรจาซื้อหุ้น “NH Hotel Group” จากผู้ถือหุ้นเบอร์หนึ่ง “HNA Group” ตอกน้ำแผนเข้าเก็บหุ้น 30%
1 มิ.ย. 2561

ผู้สื่อข่าวรายงานว่า ในเช้าวันนี้ (1 มิถุนายน 2561) บริษัท ไมเนอร์ อินเตอร์เนชั่นแนล จํากัด (มหาชน) หรือ MINT เปิดเผยข้อมูลผ่านระบบสารสนเทศของตลาดหลักทรัพย์แห่งประเทศไทย (ตลท.) ว่า จากกรณีที่มีข่าวเกี่ยวกับการร่วมทำรายการเสนอซื้อหุ้น (bidding) ของ NH Hotel Group, S.A. (NH) จาก HNA Group Co. Ltd (HNA) นั้น ปัจจุบันบริษัทอยู่ระหว่างการพิจารณารายการดังกล่าว อย่างไรก็ตามยังไม่มีการตัดสินใจในการเข้าทำรายการ หรือการตกลงเรื่องราคา หรือข้อเสนอและเงื่อนไขของการทำรายการดังกล่าวแต่อย่างใด
อนึ่งก่อนหน้านี้ บริษัท MHG International Holding (Singapore) Pte. Ltd. ซึ่งเป็นบริษัทย่อยของ MINT ได้เข้าลงทุนใน NH Hotel Group SA.บริษัทจดทะเบียนในตลาดหลักทรัพย์แมดริด โดยซื้อหุ้นจากกลุ่ม Oceanwood ซึ่งเป็นผู้ถือหุ้นอันดับที่ 2 เมื่อวันที่ 23 พฤษภาคม 2561 และ 28 พฤษภาคม ที่ผ่านมา รวมมีสัดส่วนในการถือหุ้น NH Hotel Group SA. ทั้งหมดจํานวน 36,831,597 หุ้น หรือร้อยละ 10.5 ของทุนจดทะเบียน (ร้อยละ 9.4 ของทุนทั้งหมด (fully diluted basis) คิดเป็นมูลค่าลงทุนรวมประมาณ 8,116 ล้านบาท
ทั้งนี้เป็นที่น่าจับตาว่า MINT จะทำรายการเสนอซื้อหุ้น NH Hotel Group, S.A.จาก HNA Group หรือไม่ และหากมีการเสนอซื้อจะตกลงราคาที่เท่าไหร่ โดยก่อนหน้านี้ “หนังสือพิมพ์ข่าวหุ้นธุรกิจ” ฉบับวันนี้ (21 มีนาคม 2561) เคยรายงานเกี่ยวกับกรณีดังกล่าวว่า MINT อยู่ระหว่างเตรียมลงนามซื้อหุ้นบริษัท NH Hotel Group, S.A. หรือ NHH จากบริษัท HNA Group Co., Ltd. จำนวน 103 ล้านหุ้น หรือคิดเป็นประมาณ 29.35% จากจำนวนหุ้นทั้งหมดของ NHH
อนึ่ง Hainan Traffic Administration เป็นผู้ถือหุ้นใหญ่อันดับที่ 1 ของ NH Hotel Group, S.A. (NH) และเป็นผู้ถือหุ้นของ HNA Group Co., Ltd. 
สำหรับโครงสร้างผู้ถือหุ้นใหญ่ของ NH Hotel Group, S.A. (NH) มีดังนี้

 